**MEGÁLLAPODÁS BESZÁMÍTÁSRÓL**

**ÉS A BESZÁMÍTÁS TUDOMÁSUL VÉTELÉRŐL**

Amely létrejött **Tiszavasvári Város Önkormányzata** (székhelye: 4440 Tiszavasvári, Városháza tér 4.; adószáma: 15732468-2-15; képviseli: Szőke Zoltán; KSH azonosító: 15732468-8411-321-15,bankszámlaszáma:11744144-15404761, a továbbiakban: **önkormányzat**) mint megrendelő és kötelezett, és a **MOROTVA-VÍZ-ENERGIA Korlátolt Felelősségű Társaság** (régi székhely: 4100 Berettyóújfalu, Babits u. 12., új székhely: 4100 Berettyóújfalu, Vágóhíd utca 2; cégjegyzékszáma: 09-09-015915; adószáma: 14535017-2-09; bankszámlaszáma: 10400384-50505549-49491000; képviseli: Mezei János, önálló cégjegyzésre illetve önálló képviseletre jogosult ügyvezető, NÜJ szám: 194703475) (a továbbiakban: **Morotva-Víz-Energia Kft.)** mint vállalkozó és jogosult (a továbbiakban együttesen: **Felek**) között.

1. **ELŐZMÉNYEK**

Tiszavasvári Város Önkormányzata, mint megrendelő 2021. december 29. napján, a közbeszerzésekről szóló 2015. évi CXLIII. törvény III. Része, 112. § (1) bekezdés a) pontja alapján alkalmazandó, Kbt. 117. §-a szerinti saját beszerzési szabályok alkalmazásával, nyílt közbeszerzési eljárást indított, „Közvilágítási rendszer korszerűsítés, bővítés-LED” elnevezéssel.

Felek között 2022. március 1. napján vállalkozási szerződés (a továbbiakban: Szerződés) jött létre Tiszavasvári Város közvilágítási rendszerének LED-es technológiával történő korszerűsítésére és bővítésére.

A Felek között 2022. március 1. napján létrejött vállalkozási szerződés 6.1. pontjában foglalt teljesítési határidő 2023. március 1. nap lejárt, a Morotva-Víz-Energia Kft. több mint 20 nap késedelembe esett, ezért a felek között létrejött vállalkozási szerződés 6.6. pontja alapján, a késedelem minden megkezdett naptári napjára vonatkozó a szerződés 3.1. pontjában meghatározott nettó 103.082.000 forint, azaz százhárommillió-nyolcvankettőezer forint vállalkozói díj 1%-a, de legfeljebb a teljes nettó szerződés 3.1. pontjában meghatározott vállalkozói díj 20%-a, vagyis 20.616.400 forint, azaz húszmillió-hatszáztizenhatezer-négyszáz forint késedelmi kötbér esedékessé vált Tiszavasvári Város Önkormányzata, mint megrendelő részére.

1. Tiszavasvári Város Önkormányzata, mint megrendelő, a Morotva-Víz-Energia Kft. vállalkozó késedelmes teljesítése miatt beszámítási igényt érvényesít jelen megállapodásban foglaltak szerint a Morotva-Víz-Energia Kft. vállalkozóval szemben késedelmi kötbér jogcímen a - szerződés 3.1. pontjában meghatározott nettó - vállalkozói díj maximális 20%-os mértékében, azaz 20.616.400-Ft összegben. A Morotva-Víz-Energia Kft. mint vállalkozó, a jelen pontban körülírt késedelmi kötbér jogcímen Tiszavasvári Város Önkormányzata, mint megrendelő felé fennálló 20.616.400 forint azaz húszmillió-hatszáztizenhatezer-négyszáz forint összegű esedékessé vált pénztartozását elismeri.
2. Tiszavasvári Város Önkormányzata, mint megrendelő és vállalkozói díj fizetésére kötelezett, a polgári törvénykönyvről szóló 2013. évi V. tv. (Ptk.) 6:49 § alapján és szerint, az I. pontban körülírt vállalkozási szerződésből eredő Morotva-Víz-Energia Kft. vállalkozót és jogosultat megillető vállalkozói díj pénztartozásába a II. pontban körülírt 20.616.400 forint azaz húszmillió-hatszáztizenhatezer-négyszáz forint késedelmi kötbér címen lejárt pénzkövetelését jelen megállapodással beszámítja. A Ptk. 6:49 § (2) bek. alapján a beszámítás erejéig a kötelezettségek megszűnnek.

-2-

A Morotva-Víz-Energia Kft. mint vállalkozó és jogosult, a jelen pontban körülírt beszámítást tudomásul veszi, és tudomásul veszi, hogy a jelen pontban körülírt 20.616.400 forint azaz húszmillió-hatszáztizenhatezer-négyszáz forint beszámítás erejéig Tiszavasvári Város Önkormányzatának a vállalkozói díj fizetési kötelezettsége megszűnik.

1. Felek megállapodnak abban, hogy amennyiben a vállalkozó a vállalkozási szerződés szerinti kivitelezési munkálatokat elvégzi maradéktalanul, a késedelmi kötbér a vállalkozó által kiállítandó 4. részszámlában szereplő vállalkozói díjba, valamint az 5. részszámlában szereplő vállalkozói díjba, és a vállalkozó által kiállítandó végszámlában szereplő vállalkozói díjba kerül beszámításra, az alábbi bontás alapján, melyet a vállalkozó a számlákon köteles feltüntetni (aszerint, hogy a kötbér nem tartozik az áfa tv. hatálya alá):

* a 4. részszámlában szereplő vállalkozói díjból a II. pontban körülírt késedelmi kötbér összegének 30%-a kerül levonásra, azaz 6.184.920,- Ft összegben,
* a szereplő vállalkozói díjból a II. pontban körülírt késedelmi kötbér összegének 30%-a kerül levonásra, azaz 6.184.920,- Ft összegben,
* végszámlában szereplő vállalkozói díjból a II. pontban körülírt késedelmi kötbér összegének fennmaradó 40%-a kerül levonásra, azaz 8.246.560,- Ft összegben.

**V.** A késedelmes teljesítés elfogadása nem jelent joglemondást a jogkövetkezmények érvényesítéséről, annak megfizetése a természetbeni teljesítési kötelezettség alól nem mentesít.

**VI.** Jelen megállapodásban nem szabályozott kérdésekben a polgári törvénykönyvről szóló 2013. évi V. tv. és egyéb vonatkozó jogszabályok az irányadóak.

**VII.** Tiszavasvári Város Önkormányzata Képviselő-testülete ……/2023. (……) Kt. sz. határozatával a fenti megállapodást jóváhagyta, és feljogosította Szőke Zoltán polgármestert a megállapodás aláírására.

**VIII.** Fenti megállapodást a felek elolvasták, tartamát közösen értelmezték, és mint akaratukkal mindenben megegyezőt, jóváhagyólag aláírták 5 eredeti példányban, amelyből 4 példány az önkormányzatot, 1 példány a vállalkozót illeti.

Tiszavasvári 2023. március ….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Tiszavasvári Város Önkormányzata  Szőke Zoltán polgármester  megrendelő és kötelezett | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  MOROTVA-VÍZ-ENERGIA Korlátolt Felelősségű Társaság  Mezei János ügyvezető  vállalkozó és jogosult |